Antti Sotka valittiin Etelä-Karjalan keskussairaalan johtajaksi

Etelä-Karjalan keskussairaalan johtajaksi valittiin lastentautien erikoislääkäri Antti Sotka.

Hän työskentelee tätä nykyä Etelä-karjalan hyvinvointialueen palveluksessa lastenosaston ylilääkärinä.

- Meillä oli aivan loistavia hakijoita. Kiitämme heitä kaikkia kiinnostuksesta hyvinvointialuettamme kohtaan. Antti tuo meidän muutosmatkallemme uudenlaista, energistä ja kehittävää näkemystä, iloitsee terveydenhuollon ja kuntoutuksen toimialajohtaja Juhani Grönlund.

Hakuun osallistui lopulta viisi henkilöä, ja heidät kaikki haastateltiin. Hakuaika virkaan päättyi maaliskuun lopussa. Virka on ollut täytettynä vuoden verran väliaikaisin järjestelyin.

Keskussairaalan johtajana Sotka aloittaa 26.8.2024.

- Olen todella innoissani uusien haasteiden edessä. Tällä mahtavalla henkilökunnalla pystymme jatkossakin hienoihin saavutuksiin. Olennaista hyvien tulosten kannalta on yhdessä tekeminen ja työssä viihtyminen, Sotka sanoo.

Lisätietoja:

Juhani Grönlund, terveydenhuollon toimialuejohtaja, p.040 5464526, juhani.gronlund@ekhva.fi

Antti Sotka, ylilääkäri, p. 040 651 3890, antti.sotka@ekhva.fi